**Moro!**

**Mukavaa alkanutta vuotta -24 kaikille!**

* **Onhan kaikkien Lupa harrastaa -ryhmien osallistujalistat nyt ajan tasalla? Ts. ne oppilaat, jotka eivät ole ryhmässä käyneet on merkitty Lyytissä estyneeksi. Jokaisessa Lupa harrastaa -ryhmässä tulee pitää kirjaa kävijöistä viikoittain**. Mikäli ilmoittautunut ei ole paikalla kolmeen peräkkäiseen kertaan, eikä ole poissaolosta ilmoittautunut, merkataan hänet Lyytissä estyneeksi. Näin paikka menee jonossa seuraavana olevalle.
* Vakuutustodistus on hieman muuttunut. Ohjaajilla tulisi olla vakuutustodistus mukana ryhmiä vetäessään mahdollisten tapaturmien varalta. Uusi todistus, sekä toimintaohjeet tapaturmatilanteisiin löytyvät <https://opi.tampere.fi/lupaliikkualupaharrastaa/toimijat/info/> . Vakuutustodistus myös liitteenä.
* Varaamattomat **Lupa liikkua -tunnit** vapautuvat kaikkien luokkien/opettajien varattavaksi helmikuun alusta. Loputkin tarjolla olevista tunneista varataan siis suurella todennäköisyydellä helmikuun aikana.
* **Kauden 24-25 Lupa harrastaa -toiminnan suunnittelu tehdään helmikuussa**. Koulut ottavat yhteyttä teihin toimijoihin sillä perusteella, millaisia ryhmiä oppilaat ovat koululle toivoneet. Mikään ei estä teitä toimijoita olemasta myös aktiivisia ja ottamaan yhteyttä koulupolkujen tutoropettajiin. Nimet ja yhteystiedot löytyvät

täältä: <https://opi.tampere.fi/lupaliikkualupaharrastaa/perusopetus/lupaliikkuatunnit/kehittajaopettajat/>

Muualla kuin kouluilla kokoontuvat ryhmät sovitaan Lupa liikkua Lupa harrastaa -tiimin kanssa. Tavoitteena on, että valtaosa näistä ”kaupunkitason” tällä kaudella toimivista ryhmistä jatkavat ensi kaudellakin. Myös Lupa liikkua -tuntien lajit ja määrät sovitaan meidän tiimin kanssa kevään aikana.

* **Lyytin tekstiviesti-ominaisuutta käytetään ainoastaan äkillisissä peruutustilanteissa**. Kaikki kiireetön viestintä huoltajille hoidetaan Lyytin sähköpostiviestinnän kautta. Muistattehan tiedottaa huoltajia aina muutoksista, kauden alkamisesta, loppumisesta sekä loma-ajoista.
* PEDAGOGISEN TOIMINNAN PERUSTEET LASTEN JA NUORTEN HARRASTUSTOIMINNASSA -koulutuskokonaisuus on yksi Harrastamisen Suomen mallin kehittämishankkeista ja se myös toteuttaa kansallista lapsistrategiaa. Koulutus on toimijoille maksuton.

Lisätietoa ja ilmoittautuminen [Pedagogisen toiminnan perusteet lasten ja nuorten harrastustoiminnassa - Harrastamisen Suomen malli](https://harrastamisensuomenmalli.fi/tapahtumat/pedagogisen-toiminnan-perusteet-2/)

yt, Annika, Katja ja Miina

**Lupa Liikkua ja Lupa Harrastaa – tiimi**

[lupaliikkuajaharrastaa@tampere.fi](mailto:lupaliikkuajaharrastaa@tampere.fi)  
[www.tampere.fi/lupaliikkuajaharrastaa](http://www.tampere.fi/lupaliikkuajaharrastaa)

cid:image001.jpg@01D4DD93.E21476F0

Tampereen kaupunki  
Sivistyspalvelut  
Perusopetus  
Aleksis Kiven katu 14-16 C  
PL 487  
33101 Tampere



lupaliikkualupaharrastaa

